# Alexandrosz Héliosz

### A Wikipédiából, a szabad lexikonból.

| Ókorportál

Alexander Héliosz, latinosan Alexander Helius (Kr. e. 40. - ?) Marcus Antonius római hadvezér, politikus és VII. Kleopátra egyiptomi királynő gyermeke volt. Ikertestvérével, Kleopátra Szelénével együtt Kr. e. 40-ben született, és apja önkényesen a Királyok Királya, valamint a Héliosz címekkel ruházta fel. Antonius szándéka az volt, hogy Alexander fiát Armenia, illetve az Eufrátesz és Indus vidéke között meghódítandó területek uralkodójává teszi. Levelet is küldött a senatusnak Rómába, hogy erősítsék meg intézkedéseit. Octavianus azonban széles nyilvánosság előtt hozta nyilvánosságra a levél tartalmát, amely a keleti despotaság vádjával megvádolt Antonius elleni lejáratókampány része volt.

Miután Kr. e. 34-ben meghódította Armeniát, Antonius fiát eljegyezte Jotapével, Artavaszdész média atropaténéi király lányával. Kr. e. 30-ban Octavianus meghagyta Antonius és Kleopátra gyermekeinek életét, akiket nővére, Octavia vett magához féltestvérükkel, a Fulvia Antonia és Antonius házasságából született Iullus Antoniusszal együtt. Ezek után együtt nevelkedett Octavia gyermekeivel. További sorsa ismeretlen.

## [szerkesztés] Források

- Dictionary of Greek and Roman Biography and Mythology. Szerk.: William Smith. Boston, C. Little & J. Brown, 1867. Lásd még itt.

A lap eredeti címe "http://hu.wikipedia.org../../../a/l/e/Alexandrosz_H%C3%A9liosz_e6f9.html"

Kategória: Julius-Claudius dinasztia

##### Views

- Szócikk
- Vitalap
- Aktuális változat

##### Keresés